**Határozat: 307-324**

 **Rendelet: 18-21**

**Jegyzőkönyv**

**Zalakaros Város Önkormányzata Képviselőtestülete**

**2018. december 13-án megtartott**

**nyílt üléséről**

**Jegyzőkönyv**

Készült a Zalakaros Város Önkormányzata Képviselőtestülete **2018. december 13-án** 16,11 órai kezdettel megtartott **nyílt** üléséről.

Jelen vannak: Novák Ferenc polgármester, Czirákiné Pakulár Judit alpolgármester, Benkőné Gulyás Edit, Horváth Vencel, Kötő Attila, Magyar Mária, Szirtes Balázs (17,34 órakor jelent meg az ülésteremben) képviselők, Szabóné dr. Csányi Marianna jegyző, Torma László aljegyző.

Az ülésen jelen van: Dr. Csetneki Gábor ügyvéd és Cziráki László a Gránit Gyógyfürdő Zrt. vezérigazgatója.

Tanácskozási joggal jelen van: Horváthé Juhász Barbara pénzügyi osztályvezető, Tóthné Őri Ibolya városfejlesztési osztályvezető és Bodor Johanna igazgatási ügyintéző.

Jegyzőkönyvet készítette: Bodor Johanna igazgatási ügyintéző.

Novák Ferenc: Köszönti a megjelenteket. Megállapítja, hogy az ülés határozatképes, mivel 6 képviselőtestületi tag az ülésen jelen van.

Jegyzőkönyv hitelesítőknek javasolja: Kötő Attila és Magyar Mária képviselőt.

Szavazásra teszi fel a jegyzőkönyv hitelesítőire tett javaslatot.

Képviselőtestület 6 igen szavazattal, ellenszavazat és tartózkodás nélkül a jegyzőkönyv hitelesítőire tett javaslatot elfogadta.

Novák Ferenc: Javaslatot tesz a napirendi pontokra és ismerteti azokat.

**Napirend:**

1. **Polgármester beszámolója**Előadó: Novák Ferenc polgármester
2. **A 2019. évi átmeneti gazdálkodásról szóló önkormányzati rendelet megalkotása**Előadó: Novák Ferenc polgármester
3. **Az önkormányzati hulladékgazdálkodási közfeladatról szóló önkormányzati**

**rendelet megalkotása**

Előadó: Novák Ferenc polgármester

1. **2019. évi ár- és díj megállapítások**Előadó: Novák Ferenc polgármester

1. **Az Önkormányzati Környezetvédelmi Alapról szóló 14/2005. (VI.10.) számú**

**rendelet módosítása**Előadó: Novák Ferenc polgármester

1. **A Dél-Zala Hulladékgazdálkodási Társuláshoz való csatlakozásra javaslat**Előadó: Novák Ferenc polgármester
2. **Beszámoló a lakóhely környezeti állapotáról**Előadó: Novák Ferenc polgármester
3. **2019. évi Munkaterv megállapítása**Előadó: Novák Ferenc polgármester
4. **Beszámoló a zalakarosi tagságú társulások munkájáról**Előadó: Novák Ferenc polgármester
5. **Gázszolgáltatásra ajánlati felhívás kibocsátása**Előadó: Novák Ferenc polgármester
6. **Országos Mentőszolgálat Alapítvány kérelme**Előadó: Novák Ferenc polgármester
7. **Csípőszúnyog gyérítésre megállapodás a Balatoni Szövetséggel**Előadó: Novák Ferenc polgármester
8. **2018. évi Közbeszerzési terv módosítása**
Előadó: Novák Ferenc polgármester
9. **Fürdő Hotel felújítása tárgyában ajánlattételi felhívás módosítás elfogadása**Előadó: Novák Ferenc polgármester
10. **Zalakaros Településrendezési eszközeinek módosítása-testületi jóváhagyás**Előadó: Novák Ferenc polgármester
11. **Tájékoztató temetői problémákról**
Előadó: Novák Ferenc polgármester
12. **Gránit Gyógyfürdő Zrt. 2019. évi üzleti terve ZÁRT**Előadó: Novák Ferenc polgármester
13. **Karos-Park Kft. I-III. negyedévi gazdálkodásáról beszámoló ZÁRT**Előadó: Novák Ferenc polgármester
14. **Önkormányzati ingatlanhasznosításra beérkezett pályázat elbírálása ZÁRT**Előadó: Novák Ferenc polgármester
15. **„Karosi Krónika megjelentetése + online megjelentetése 2019. évben” tárgyú**

**beszerzési eljárásra beérkezett ajánlatok elbírálása ZÁRT**

Előadó: Novák Ferenc polgármester

1. **Mendan-nal kapcsolatos ügyek ZÁRT**Előadó: Novák Ferenc polgármester
2. **Belterületi utak, járdák felújítása tárgyában beérkezett ajánlatok ZÁRT**

**elbírálása**Előadó: Novák Ferenc polgármester

1. **A Zalakarosi Turisztikai Nonprofit Kft. ügyvezetőjének jutalmazására ZÁRT**Előadó: Novák Ferenc polgármester
2. **Orvosi ügyelet 2019. évi önkormányzati hozzájárulás meghatározása, ZÁRT
Orvosi ügyeleti óradíjak eseti emelése**Előadó: Novák Ferenc polgármester
3. **Dr. Tarnai Zsuzsanna háziorvos kérelme ZÁRT**Előadó: Novák Ferenc polgármester
4. **Zala Megyei Kormányhivatal információ kérése és döntési javaslat ZÁRT**Előadó: Novák Ferenc polgármester
5. **Egyebek
 27/1: Zalakarosi Rendőrőrs részére eszközátadási javaslat**

Novák Ferenc: Javasolja felvételre a meghívóban nem szereplő, a 27. számú az Egyebek napirenden belül 27/1: számú a Zalakarosi Rendőrőrs részére eszközátadási javaslat című napirendre vételét és nyílt ülés keretében történő megtárgyalását.

Szavazásra teszi fel az 27/1. számú napirend felvételére, tárgyalására vonatkozó ügyrendi javaslatot.

Novák Ferenc: A polgármesteri beszámoló tárgyalásakor szükséges dönteni a Parkerdő felmérése és a sakkverseny témákban.

Szavazásra teszi fel az elhangzott témák tárgyalására vonatkozó javaslatot.

 Képviselőtestület 6 igen szavazattal, ellenszavazat és tartózkodás nélkül a javaslatot elfogadta.

Szavazásra teszi fel a meghívóban szereplő 17. – 26. számú napirendi pontok zárt ülés keretében történő megtárgyalását.

 Képviselőtestület 6 igen szavazattal, ellenszavazat és tartózkodás nélkül a zárt ülésre vonatkozó javaslatot elfogadta és az alábbi határozatot hozta:

**Képviselőtestület 307/2018. (XII.13.) számú határozata:**

Zalakaros Város Önkormányzat Képviselőtestülete elrendeli a meghívóban szereplő 17-26 számú napirendi pontok zárt ülés keretében történő megtárgyalását, figyelemmel az Mötv. 46. §. /2/ bekezdés c./ pontjára.

**Napirend tárgyalása:**

1. **Polgármester beszámolója**
 Előadó: Novák Ferenc polgármester

 /Előterjesztés a jegyzőkönyvhöz mellékelve. /

Novák Ferenc: A parkerdei létesítmények kapcsán javasolja a képviselőtestület számára, kérje fel a polgármestert, hogy a Zalaerdő Zrt. tulajdonában lévő Parkerdőben található műtárgyak, bútorok állapotfelmérése alapján nyújtson be javaslatot a felújításukhoz, állagmegóvásokhoz szükséges költségekről.

Képviselőtestület 6 igen szavazattal, ellenszavazat és tartózkodás nélkül a javaslatot elfogadta.

Tóthné Őri Ibolya: Szakértőtől kért árajánlatot, a Premier Ablak Kft. 1,5 millió forint +Áfa lenne a tető-felülvilágító. Átgondolták az egész terem rekonstrukcióját a belső építésszel, Dr. Füle Évával. Vagy megtartjuk ezt, vagy az ő általa javasolt burkolással oldjuk meg a felújítást.

Czirákiné Pakulár Judit: A pillér vonalában az ablak maradni fog.

Horváth Vencel: A következő testületi ülésen javasolja a döntést, ha elfogadunk versenyeztetést vagy bármit.

Tóthné Őri Ibolya: Ez csak javaslat volt.

Horváth Vencel: Hozzák ide tervekkel.

Novák Ferenc: Egyetért Horváth úrral, tervekkel kellene visszahozni, a villamoshálózat sem biztonságos.

Horváth Vencel: Ha át szeretnénk építtetni, akkor a villamos hálózatot a belső építészeti tervekkel együtt kell elfogadni, megversenyeztetni.

Czirákiné Pakulár Judit: Tovább gondolva: tető-felülvilágító cseréje belső építészeti átalakítással és a villamoshálózat felülvizsgálatával.

Novák Ferenc: Szavazásra teszi fel azt a javaslatot, hogy a képviselőtestület kérje fel a polgármestert, hogy az önkormányzati hivatal nagyterme mennyezetének felújítását belső építésszel terveztesse meg, úgy, hogy a tervezés része legyen a villamos tervezés és a tervek birtokában, forrás megjelöléssel kerüljön vissza az előterjesztés a képviselőtestület elé.

Képviselőtestület 6 igen szavazattal, ellenszavazat és tartózkodás nélkül a javaslatot elfogadta.

Novák Ferenc: Tájékoztatta a képviselőtestület, hogy 2019. május 23-tól május 31-ig kerülne megrendezve a jövő évi sakkverseny. Hasonló megoldást javasol a verseny lebonyolítására mind a tavalyi évben.

Horváthné Juhász Barbara: 2 250 000 forint volt a célra meghatározva.

Novák Ferenc: Szavazásra teszi fel azt a javaslatot, hogy a képviselőtestület a 2019. évi Sakkfesztivál lebonyolításával kapcsolatos költségekhez a 2018.évi szinten, feltételekkel és formában biztosítson hozzájárulást 2 250 000 Ft összegben.

Képviselőtestület 6 igen szavazattal, ellenszavazat és tartózkodás nélkül a javaslatot elfogadta.

Szavazásra teszi fel a Polgármesteri beszámoló elfogadását.

Képviselőtestület 6 igen szavazattal, ellenszavazat és tartózkodás nélkül a javaslatot elfogadta.

Az elhangzott döntések figyelembevételével a Képviselőtestület az alábbi határozatot hozta:

**Képviselőtestület 308/2018. (XII.13.) számú határozata:**

Zalakaros Város Önkormányzat Képviselőtestülete a Polgármesteri beszámolót elfogadja az alábbi kiegészítésekkel:

**I.**

Zalakaros Város Önkormányzat Képviselőtestülete felkéri a polgármestert, hogy a Zalaerdő Zrt. tulajdonában lévő Parkerdőben található műtárgyak, bútorok állapotfelmérése alapján nyújtson be javaslatot a felújításukhoz, állagmegóvásokhoz szükséges költségekről.

Határidő: 2019.február 7.

Felelős: Novák Ferenc polgármester

Operatív felelős: Biczó Tamás Karos Park Kft. ügyvezetője

 Horváthné Juhász Barbara pénzügyi osztályvezető

**II.**

Zalakaros Város Önkormányzat Képviselőtestülete felkéri a polgármestert, hogy az önkormányzati hivatal nagyterme mennyezetének felújítását belső építésszel terveztesse meg, úgy hogy a tervezés része legyen a villamos tervezés és a tervek birtokában, forrás megjelöléssel kerüljön vissza az előterjesztés a képviselőtestület elé.

Határidő: 2019. január 31.

Felelős: Novák Ferenc polgármester

Operatív felelős: Tóthné Őri Ibolya városfejlesztési osztályvezető

**III.**

1./ Zalakaros Város Önkormányzat Képviselőtestülete a 2019.évi Sakkfesztivál lebonyolításával kapcsolatos költségekhez a 2018.évi szinten, feltételekkel és formában biztosít hozzájárulást 2 250 000 Ft összegben.

2./ Zalakaros Város Önkormányzat Képviselőtestülete felhatalmazza a polgármestert az indokolt előzetes tárgyalások megkezdésére.

Határidő: 2018.december 31.

Felelős: Novák Ferenc polgármester

Operatív felelős: Horváthné Juhász Barbara – 1. pont tekintetében a 2019. évi költségvetés

 tervezéséhez tájékoztatásul

1. **A 2019. évi átmeneti gazdálkodásról szóló önkormányzati rendelet megalkotása**

 Előadó: Novák Ferenc polgármester

 /Előterjesztés a jegyzőkönyvhöz mellékelve. /

Benkőné Gulyás Edit: Ismerteti az összevont bizottsági határozatot:

**Gazdasági, Városfejlesztési és Turisztikai Bizottság 220/2018. (XII.06.) számú határozata és a Pénzügyi, Városüzemeltetési, Ügyrendi és Humánpolitikai Bizottság 248/2018. (XII.06.) számú határozata:**

A bizottság javasolja a képviselőtestület számára az előterjesztés szerinti rendeleti javaslat elfogadását.

Novák Ferenc: Szavazásra teszi fel az előterjesztés szerinti rendeleti javaslatot.

Képviselőtestület 6 igen szavazattal, ellenszavazat és tartózkodás nélkül a javaslatot elfogadta és az alábbi rendeletet alkotta:

Zalakaros Város Önkormányzat Képviselőtestülete megalkotja a 18/2018. (XII.14.) önkormányzati rendeletét a 2019. évi átmeneti gazdálkodásról.

 (A rendelet hiteles szövege a jegyzőkönyv melléklete.)

1. **Az önkormányzati hulladékgazdálkodási közfeladatról szóló önkormányzati
 rendelet megalkotása**

 Előadó: Novák Ferenc polgármester

 /Előterjesztés a jegyzőkönyvhöz mellékelve. /

Horváth Vencel: Ismerteti az összevont bizottsági határozatot:

**Gazdasági, Városfejlesztési és Turisztikai Bizottság 222/2018. (XII.06.) számú határozata és a Pénzügyi, Városüzemeltetési, Ügyrendi és Humánpolitikai Bizottság 250/2018. (XII.06.) számú határozata:**

A bizottság javasolja a képviselőtestület számára az előterjesztés szerinti rendeleti javaslat elfogadását az alábbi kiegészítésekkel:

* kerüljön definiálásra a rendeletben, hogy mi a jelenleg a közszolgáltató által elismert edény, amit elszállít
* „A gyűjtőedény beszerzése, illetve pótlása rendelet hatálybalépésétől az ingatlanhasználó kötelezettsége” szövegrész egészüljön ki azzal, hogy az ingatlanhasználó bárhonnan megvásárolhatja a gyűjtőedényt, de csak a közszolgáltatóval egyeztetett típus szerezhető be.
* a lomtalanítás új koncepciójának bevezetését javasolja a bizottság, meghatározott időben és gyűjtőhelyeken a közszolgáltató által kihelyezett konténerbe lehessen a lomot elhelyezni, a bizottság felkéri a hivatalt, hogy ez ügyben történjen egyeztetés a közszolgáltatóval.

Novák Ferenc: Szavazásra teszi fel az előterjesztés szerinti rendeleti javaslatot.

Képviselőtestület 6 igen szavazattal, ellenszavazat és tartózkodás nélkül a javaslatot elfogadta és az alábbi rendeletet alkotta:

Zalakaros Város Önkormányzat Képviselőtestülete megalkotja a 19/2018. (XII.14.) önkormányzati rendeletét az önkormányzati hulladékgazdálkodási közfeladatról.

 (A rendelet hiteles szövege a jegyzőkönyv melléklete.)

1. **2019. évi ár- és díj megállapítások** Előadó: Novák Ferenc polgármester

 /Előterjesztés a jegyzőkönyvhöz mellékelve. /

Horváth Vencel: Ismerteti az összevont bizottsági határozatot:

**Gazdasági, Városfejlesztési és Turisztikai Bizottság 223/2018. (XII.06.) számú határozata és a Pénzügyi, Városüzemeltetési, Ügyrendi és Humánpolitikai Bizottság 251/2018. (XII.06.) számú határozata:**

A bizottság javasolja a képviselőtestület számára, hogy általános elvként úgy döntsön, hogy az infláció és a minimálbér növekedés hatását kívánja érvényesíteni a 2019. évi árak, díjak megállapítása során. A bizottság felkéri a hivatalt, hogy mutassa ki, mely díjtételek érintettek ezen elv alapján, és készüljön a díjtételekre vonatkozó számítás a képviselőtestületi ülés időpontjáig.

Novák Ferenc: 3%-nyi növekményről van szó. Tájékoztatta a képviselőtestületet, hogy a mai napon Nagykanizsai Megyei Jogú Város Önkormányzatától egy levél érkezett, mely a nagykanizsai fogászati ügyelet 2019. évi díjára vonatkozik, az 1 főre jutó ügyeleti költség 50 forintról 100 forintra emelkedne.

Szavazásra teszi fel az előterjesztés szerinti rendeleti javaslatot.

Képviselőtestület 6 igen szavazattal, ellenszavazat és tartózkodás nélkül a javaslatot elfogadta és az alábbi rendeletet alkotta:

Zalakaros Város Önkormányzat Képviselőtestülete megalkotja a 20/2018. (XII.14.) önkormányzati rendeletét az egyes ár és díjak megállapításáról szóló önkormányzati rendeletek módosításáról.

(A rendelet hiteles szövege a jegyzőkönyv melléklete.)

Novák Ferenc: Szavazásra teszi fel a nagykanizsai fogászati ügyeletre vonatkozó javaslatot.

 Képviselőtestület 6 igen szavazattal, ellenszavazat és tartózkodás nélkül a javaslatot elfogadta és az alábbi határozatot hozta:

**Képviselőtestület 309/2018. (XII.13.) számú határozata:**

1./ Zalakaros Város Önkormányzat Képviselőtestülete elfogadja a fogászati ügyeleti ellátásért 2019. január 1. napjától fizetendő 100 Ft/fő/év hozzájárulás megfizetését Nagykanizsa Megyei Jogú Város Önkormányzata számára.

2./ Zalakaros Város Önkormányzat Képviselőtestülete felhatalmazza a polgármestert a fogászati ügyeleti tevékenység ellátásra szóló megállapodás aláírására.

Határidő: 2018. december 31.

Felelős: Novák Ferenc polgármester

Operatív felelős: Gaál Krisztina személyzeti-és önkormányzati referens

 Horváthné Juhász Barbara pénzügyi osztályvezető - 1. pont tekintetében a

 2019. évi költségvetés tervezéséhez tájékoztatásul

1. **Az Önkormányzati Környezetvédelmi Alapról szóló 14/2005. (VI.10.) számú
 rendelet módosítása**

Előadó: Novák Ferenc polgármester

 /Előterjesztés a jegyzőkönyvhöz mellékelve. /

Benkőné Gulyás Edit: Ismerteti az összevont bizottsági határozatot:

**Gazdasági, Városfejlesztési és Turisztikai Bizottság 223/2018. (XII.06.) számú határozata és a Pénzügyi, Városüzemeltetési, Ügyrendi és Humánpolitikai Bizottság 251/2018. (XII.06.) számú határozata:**

A bizottság javasolja a képviselőtestület számára, hogy hozzon olyan tartalmú határozatot, hogy a jelenleg hatályos rendeletet változtatás nélkül kívánja fenntartani.

Novák Ferenc: Szavazásra teszi fel a bizottsági javaslatot.

Képviselőtestület 6 igen szavazattal, ellenszavazat és tartózkodás nélkül a javaslatot elfogadta és az alábbi határozatot hozta:

**Képviselőtestület 310/2018. (XII.13.) számú határozata:**

Zalakaros Város Önkormányzat Képviselőtestülete az Önkormányzati Környezetvédelmi Alapról szóló 14/2005.(VI.10) önkormányzati rendeletet változtatás nélkül fenntartja.

Határidő: azonnal

Felelős: Novák Ferenc polgármester

Operatív felelős: Bognár Ottó Péter településüzemeltetési-és katasztrófavédelmi referens

1. **A Dél-Zala Hulladékgazdálkodási Társuláshoz való csatlakozásra javaslat** Előadó: Novák Ferenc polgármester
 /Előterjesztés a jegyzőkönyvhöz mellékelve. /

Horváth Vencel: Ismerteti az összevont bizottsági határozatot:

**Gazdasági, Városfejlesztési és Turisztikai Bizottság 234/2018. (XII.06.) számú határozata és a Pénzügyi, Városüzemeltetési, Ügyrendi és Humánpolitikai Bizottság 262/2018. (XII.06.) számú határozata:**

A bizottság javasolja a képviselőtestület számára az előterjesztés szerinti határozati javaslat „B” verziójának elfogadását.

Novák Ferenc: Szavazásra teszi fel a bizottsági javaslatot.

Képviselőtestület 6 igen szavazattal, ellenszavazat és tartózkodás nélkül a javaslatot elfogadta és az alábbi határozatot hozta:

**Képviselőtestület 311/2018. (XII.13.) számú határozata:**

Zalakaros Város Önkormányzatának Képviselő-testülete

1. a Magyarország Alaptörvényének 32. cikk (1) bekezdése k) pontjában, valamint a Magyarország helyi önkormányzatairól szóló 2011. évi CLXXXIX. törvény 87. §-ában kapott felhatalmazás alapján, a 13. § (1) bekezdés 19. pontjában, valamint a hulladékról szóló 2012. évi CLXXXV törvényben meghatározott hulladékgazdálkodási feladatok hatékony és korszerű ellátására, a hulladékgazdálkodáshoz kapcsolódó feladatok és tevékenységek koordinálására, projektek megvalósítására, a társulási vagyon fenntartására, az eszközök üzemeltetésére, továbbá egyéb környezetvédelmi fejlesztések közös megvalósítására létrehozza a Dél – Zala Hulladékgazdálkodási Társulást.

A Dél – Zala Hulladékgazdálkodási Társulás társulási megállapodását az előterjesztés 1. számú melléklete szerint jóváhagyja. Felhatalmazza a polgármestert a társulási megállapodás aláírására.

1. a Dél – Zala Hulladékgazdálkodási TársulásTársulási Tanácsába Novák Ferenc polgármestert delegálja.

 Határidő: 2018. december 14.

 Felelős: Novák Ferenc polgármester

 Operatív felelős: Szabóné dr. Csányi Mariann jegyző, Bognár Ottó Péter

 településüzemeltetési és katasztrófavédelmi referens

Novák Ferenc: Szavazásra teszi fel azt a javaslatot, hogy a képviselőtestület hatalmazza fel Nagykanizsa Megyei Jogú Város Polgármesterét, hogy amennyiben a Magyar Államkincstár a Dél – Zala Hulladékgazdálkodási Társulás társulási megállapodásában a Magyarország helyi önkormányzatairól szóló 2011. évi CLXXXIX. törvény 87 - 95. §-ában foglalt rendelkezések értelmezéséből eredő, a társulási megállapodás tartalmát érdemben nem befolyásoló, formális jelentőségű hibát észlel (pl. a megalakulás dátuma stb.), úgy a társulási megállapodást a szükséges korrekció elvégzése után a törzskönyvi nyilvántartásba történő bejegyzés céljából újra megküldje, azzal, hogy a korrekció tartalmáról Zalakaros Város Polgármesterét haladéktalanul tájékoztassa.

Képviselőtestület 6 igen szavazattal, ellenszavazat és tartózkodás nélkül a javaslatot elfogadta és az alábbi határozatot hozta:

**Képviselőtestület 312/2018. (XII.13.) számú határozata:**

Zalakaros Város Önkormányzatának Képviselő-testülete

felhatalmazza Nagykanizsa Megyei Jogú Város Polgármesterét, hogy amennyiben a Magyar Államkincstár a Dél – Zala Hulladékgazdálkodási Társulástársulási megállapodásában a Magyarország helyi önkormányzatairól szóló 2011. évi CLXXXIX. törvény 87 - 95. §-ában foglalt rendelkezések értelmezéséből eredő, a társulási megállapodás tartalmát érdemben nem befolyásoló, formális jelentőségű hibát észlel (pl. a megalakulás dátuma stb.), úgy a társulási megállapodást a szükséges korrekció elvégzése után a törzskönyvi nyilvántartásba történő bejegyzés céljából újra megküldje, azzal, hogy a korrekció tartalmáról Zalakaros Város Polgármesterét haladéktalanul tájékoztassa.

Határidő: 2018. december 31.

Felelős: Novák Ferenc polgármester

Operatív felelős: Szabóné dr. Csányi Mariann jegyző, Bognár Ottó Péter településüzemeltetési és katasztrófavédelmi referens

1. **Beszámoló a lakóhely környezeti állapotáról** Előadó: Novák Ferenc polgármester
 /Előterjesztés a jegyzőkönyvhöz mellékelve. /

Benkőné Gulyás Edit: Ismerteti az összevont bizottsági határozatot:

**Gazdasági, Városfejlesztési és Turisztikai Bizottság 225/2018. (XII.06.) számú határozata és a Pénzügyi, Városüzemeltetési, Ügyrendi és Humánpolitikai Bizottság 253/2018. (XII.06.) számú határozata:**

A bizottság javasolja a képviselőtestület számára az előterjesztés szerinti határozati javaslat elfogadását.

Novák Ferenc: Szavazásra teszi fel a bizottsági javaslatot.

Képviselőtestület 6 igen szavazattal, ellenszavazat és tartózkodás nélkül a javaslatot elfogadta és az alábbi határozatot hozta:

**Képviselőtestület 313/2018. (XII.13.) számú határozata:**

1./ Zalakaros Város Önkormányzat Képviselőtestülete Zalakaros város környezeti állapotáról készült tájékoztatást elfogadja.

2. Zalakaros Város Önkormányzat Képviselőtestülete felkéri a polgármestert, hogy a lakóhely környezeti állapotáról a lakosságot a 2019. februári Lakossági Fórumon tájékoztassa.

Határidő: 2019. február 15.

Felelős: Novák Ferenc polgármester

(Operatív felelős: Bognár Ottó Péter településüzemeltetési és katasztrófavédelmi referens, Szilágyi Erika településstratégiai referens)

1. **2019. évi Munkaterv**

 Előadó: Novák Ferenc polgármester
 /Előterjesztés a jegyzőkönyvhöz mellékelve. /

Benkőné Gulyás Edit: Ismerteti az összevont bizottsági határozatot:

**Gazdasági, Városfejlesztési és Turisztikai Bizottság 226/2018. (XII.06.) számú határozata és a Pénzügyi, Városüzemeltetési, Ügyrendi és Humánpolitikai Bizottság 254/2018. (XII.06.) számú határozata:**

A bizottság javasolja a képviselőtestület számára az előterjesztés szerinti határozati javaslat elfogadását.

Novák Ferenc: Szavazásra teszi fel a bizottsági javaslatot.

Képviselőtestület 6 igen szavazattal, ellenszavazat és tartózkodás nélkül a javaslatot elfogadta és az alábbi határozatot hozta:

**Képviselőtestület 314/2018. (XII.13.) számú határozata:**

1./ Zalakaros Város Önkormányzat Képviselőtestülete a 2019. évi Munkatervet a kötelezően tárgyalandó napirendek és a képviselőtestület javaslatainak figyelembevételével jóváhagyja.

2./ Képviselőtestületi ülés helye: Zalakarosi Közös Önkormányzati Hivatal, 8749Zalakaros, Gyógyfürdő tér 1.

3./ A Képviselőtestületi ülés időpontját az SZMSZ szerint a polgármester határozza meg.

Határidő: 2018. december 31. és folyamatos
Felelős: Novák Ferenc polgármester
Operatív felelős: Torma László aljegyző

1. **Beszámoló a zalakarosi tagságú társulások munkájáról** Előadó: Novák Ferenc polgármester
 /Előterjesztés a jegyzőkönyvhöz mellékelve. /

Benkőné Gulyás Edit: Ismerteti az összevont bizottsági határozatot:

**Gazdasági, Városfejlesztési és Turisztikai Bizottság 227/2018. (XII.06.) számú határozata és a Pénzügyi, Városüzemeltetési, Ügyrendi és Humánpolitikai Bizottság 255/2018. (XII.06.) számú határozata:**

A bizottság javasolja a képviselőtestület számára az előterjesztés szerinti határozati javaslat elfogadását, azzal a kiegészítéssel, hogy a beszámoló készítők neve kerüljön feltüntetésre.

Novák Ferenc: Szavazásra teszi fel az előterjesztés szerinti határozati javaslat elfogadását.

Képviselőtestület 6 igen szavazattal, ellenszavazat és tartózkodás nélkül a javaslatot elfogadta és az alábbi határozatot hozta:

**Képviselőtestület 315/2018. (XII.13.) számú határozata:**

Zalakaros Város Önkormányzat Képviselőtestülete a zalakarosi tagságú társulások munkájáról szóló beszámolót az előterjesztés és melléklete szerinti tartalommal elfogadja.

Határidő: azonnal

Felelős: Novák Ferenc polgármester

Operatív felelős: Gaál Krisztina személyzeti-és önkormányzati referens

1. **Gázszolgáltatásra ajánlati felhívás kibocsátása**

 Előadó: Novák Ferenc polgármester

 /Előterjesztés a jegyzőkönyvhöz mellékelve. /

Horváth Vencel: Ismerteti az összevont bizottsági határozatot:

**Gazdasági, Városfejlesztési és Turisztikai Bizottság 228/2018. (XII.06.) számú határozata és a Pénzügyi, Városüzemeltetési, Ügyrendi és Humánpolitikai Bizottság 256/2018. (XII.06.) számú határozata:**

A bizottság felkéri a hivatalt, hogy a képviselőtestületi ülésig vizsgálja meg, hogy a beszerzési eljárás lefolytatása indokolt-e, az egyetemes szolgáltatóhoz képest elérhető-e kedvezőbb ár.

Továbbá elmondja, hogy aljegyző úrral egyeztetve még nem tudják, hogy mennyi lesz az ár, még vizsgálják. Egy tény, hogy a gázárak jelentősen emelkedtek a versenypiacon.

Novák Ferenc: Szavazásra teszi fel a bizottsági javaslatot.

Képviselőtestület 6 igen szavazattal, ellenszavazat és tartózkodás nélkül a javaslatot elfogadta és az alábbi határozatot hozta:

**Képviselőtestület 316/2018. (XII.13.) számú határozata:**

Zalakaros Város Önkormányzat Képviselőtestülete felkéri a polgármestert, hogy vizsgáltassa meg, a gázszolgáltatás biztosítására beszerzési eljárás lefolytatása indokolt-e, az egyetemes szolgáltatóhoz képest elérhető-e kedvezőbb ár.

Határidő: 2019. január 31.

Felelős: Novák Ferenc polgármester

Operatív felelős: Tóthné Őri Ibolya városfejlesztési osztályvezető

 Dr. Szentgyörgyvölgyi Eszter jogi referens

1. **Országos Mentőszolgálat Alapítvány kérelme** Előadó: Novák Ferenc polgármester
 /Előterjesztés a jegyzőkönyvhöz mellékelve. /

Horváth Vencel: Ismerteti az összevont bizottsági határozatot:

**Gazdasági, Városfejlesztési és Turisztikai Bizottság 236/2018. (XII.06.) számú határozata és a Pénzügyi, Városüzemeltetési, Ügyrendi és Humánpolitikai Bizottság 264/2018. (XII.06.) számú határozata:**

A bizottság javasolja a képviselőtestület számára, amíg az egészségügyi szolgáltatások egy helyre történő koncentrálása érdekében az Országos Mentőszolgálattal folytatott tárgyalások eredményeképp megállapodás nem jön létre, addig nem javasolja a bizottság támogatás nyújtását, egyben javasolja a képviselőtestület számára, amennyiben úgy határoz, hogy támogatást biztosít, ezt úgy tegye meg, hogy a zalakarosi mentőállomás számára helyben szükséges eszközt közvetlenül az önkormányzat vásárolja meg és adja át a mentőállomás számára.

Novák Ferenc: Szavazásra teszi fel a bizottsági javaslatot.

Képviselőtestület 6 igen szavazattal, ellenszavazat és tartózkodás nélkül a javaslatot elfogadta és az alábbi határozatot hozta:

**Képviselőtestület 317/2018. (XII.13.) számú határozata:**

1./ Zalakaros Város Önkormányzat Képviselőtestülete úgy határoz, amíg az egészségügyi szolgáltatások egy helyre történő koncentrálása érdekében az Országos Mentőszolgálattal folytatott tárgyalások eredményeképp megállapodás nem jön létre, addig nem kíván támogatást nyújtani a zalakarosi mentőállomás fejlesztéséhez, amennyiben a tárgyalások eredményeképp úgy határoz, hogy támogatást biztosít, ezt úgy kívánja megtenni, hogy a zalakarosi mentőállomás számára helyben szükséges eszközt közvetlenül az önkormányzat vásárolja meg és adja át a mentőállomás számára.

2./ Zalakaros Város Önkormányzat Képviselőtestülete felkéri a polgármestert, hogy az Országos Mentőszolgálat Alapítványt a képviselőtestület döntéséről tájékoztassa.

Határidő: 2019. január 11.

Felelős: Novák Ferenc polgármester

Operatív felelős: Torma László aljegyző

1. **Csípőszúnyog gyérítésre megállapodás a Balatoni Szövetséggel**

 Előadó: Novák Ferenc polgármester

 /Előterjesztés a jegyzőkönyvhöz mellékelve. /

Benkőné Gulyás Edit: Ismerteti az összevont bizottsági határozatot:

**Gazdasági, Városfejlesztési és Turisztikai Bizottság 229/2018. (XII.06.) számú határozata és a Pénzügyi, Városüzemeltetési, Ügyrendi és Humánpolitikai Bizottság 257/2018. (XII.06.) számú határozata:**

A bizottság javasolja a képviselőtestület számára az előterjesztés szerinti határozati javaslat elfogadását, azzal a kiegészítéssel, hogy a költségnövekedéssel együtt a gyérítés hatékonyságának növelését is elvárja az önkormányzat.

Novák Ferenc: Szavazásra teszi fel a bizottsági javaslatot.

Képviselőtestület 5 igen szavazattal, ellenszavazat nélkül és 1 tartózkodással a javaslatot elfogadta és az alábbi határozatot hozta:

**Képviselőtestület 318/2018. (XII.13.) számú határozata:**

Zalakaros Város Önkormányzat Képviselőtestülete
1./ egyetért azzal, hogy az önkormányzat a csípőszúnyog elleni 2019. évi védekezés finanszírozásához az önkormányzat 2019. évi költségvetésében az önkormányzati fejezet dologi kiadása terhére 3.260.000 Ft + 27 % áfa, azaz bruttó 4 140 200 Ft forrást különítsen el.
2./ egyetért azzal az önkormányzat az 1./ pontban megjelölt forrás erejéig megállapodást kössön a Balatoni Szövetséggel (8230 Balatonfüred, Kossuth u. 3.), egyben felkéri a polgármestert, hogy a Szövetséget informálja arról, hogy a költségnövekedéssel együtt a gyérítés hatékonyságának növelését is várja az önkormányzat.
3./ felhatalmazza a polgármestert a 2./ pont szerinti megállapodás aláírására.

Határidő: 2019. január 31.
Felelős: Novák Ferenc polgármester
Operatív felelős: Csöndör Anita igazgatási ügyintéző
 Horváthné Juhász Barbara pénzügyi osztályvezető- tájékoztatásul a
 költségvetés számára

1. **2018. évi Közbeszerzési terv módosítása**

 Előadó: Novák Ferenc polgármester

 /Előterjesztés a jegyzőkönyvhöz mellékelve. /

Benkőné Gulyás Edit: Ismerteti az összevont bizottsági határozatot:

**Gazdasági, Városfejlesztési és Turisztikai Bizottság 240/2018. (XII.06.) számú határozata és a Pénzügyi, Városüzemeltetési, Ügyrendi és Humánpolitikai Bizottság 268/2018. (XII.06.) számú határozata:**

A bizottság javasolja a képviselőtestület számára az előterjesztés szerinti határozati javaslat elfogadását.

Novák Ferenc: Szavazásra teszi fel a bizottsági javaslatot.

Képviselőtestület 6 igen szavazattal, ellenszavazat és tartózkodás nélkül a javaslatot elfogadta és az alábbi határozatot hozta:

**Képviselőtestület 319/2018. (XII.13.) számú határozata:**

Zalakaros Város Önkormányzat Képviselőtestülete

1/ a 2018 évi Közbeszerzési Terv módosítást az előterjesztésnek megfelelően elfogadja.

2/ felkéri a Zalakarosi Közös Önkormányzati Hivatalt a 2018 évi közbeszerzési tervnek a város honlapján való megjelenítésére.

Határidő: 2018. december 15.

Felelős: Novák Ferenc polgármester

Operatív felelős: Tóth Enikő projektmenedzser

1. **Fürdő Hotel felújítása tárgyában ajánlattételi felhívás módosítása
 elfogadása** Előadó: Novák Ferenc polgármester
 /Előterjesztés a jegyzőkönyvhöz mellékelve. /

Benkőné Gulyás Edit: Ismerteti az összevont bizottsági határozatot:

**Gazdasági, Városfejlesztési és Turisztikai Bizottság 219/2018. (XII.06.) számú határozata és a Pénzügyi, Városüzemeltetési, Ügyrendi és Humánpolitikai Bizottság 247/2018. (XII.06.) számú határozata:**

A bizottság javasolja a képviselőtestület számára az előterjesztés szerinti határozati javaslat elfogadását az alábbi kiegészítésekkel:

* a felmerült villanyszerelési probléma miatt készüljön terv és az a közbeszerzés részét képezze opciós tételként
* belső építészet pontosítása szükséges, anyaghasználat és összegszerűség tekintetében.

Novák Ferenc: Szavazásra teszi fel a bizottsági javaslatot.

Képviselőtestület 6 igen szavazattal, ellenszavazat és tartózkodás nélkül a javaslatot elfogadta és az alábbi határozatot hozta:

**Képviselőtestület 320/2018. (XII.13.) számú határozata:**

1./ Zalakaros Város Önkormányzat Képviselőtestülete Zalakaros Város Önkormányzata (8749 Zalakaros, Gyógyfürdő tér 1.) ajánlatkérő által lefolytatni kívánt, TFC-1-1-2-2018-2018-00004 azonosítószámú „FÜRDŐ HOTEL fejlesztése Zalakaros és a Balaton régió fejlődésének szolgálatában” című projekt keretében FÜRDŐ HOTEL bővítése és átalakítása vállalkozási szerződés keretében tárgyú, a Kbt. 115. § (1) bekezdése szerinti nyílt, 2018. december 3-án megindított közbeszerzési eljárás ajánlattételi felhívását és a közbeszerzési dokumentumot módosítja, és annak műszaki tartalmát a beépített bútorokkal, a játszótéri és kültéri fittness eszközök telepítésével, valamint a lift beépítésével csökkenti, ugyanakkor a villamos szakági költségvetést módosítja a műszaki tartalom növelésével.

2./ Zalakaros Város Önkormányzat Képviselőtestülete felkéri a közbeszerzési szakértőt, hogy a közbeszerzési eljárás módosítást az Elektronikus Közbeszerzési Rendszerben átvezesse.

3./ Zalakaros Város Önkormányzat Képviselőtestülete Zalakaros Város Önkormányzata (8749 Zalakaros, Gyógyfürdő tér 1.) a TFC-1-1-2-2018-2018-00004 azonosítószámú „FÜRDŐ HOTEL fejlesztése Zalakaros és a Balaton régió fejlődésének szolgálatában” című projekt keretében az építési beruházásra irányuló közbeszerzési eljárás műszaki tartalmából kivett bútorokra vonatkozóan a projektben tervezett további beszerzendő eszközzel, géppel, berendezésekkel együtt új, árubeszerzésre irányuló közbeszerzési eljárást készít elő. Az építési beruházásra irányuló közbeszerzési eljárás műszaki tartalmából kivett játszótéri és kültéri fittness eszközök telepítésére, valamint a lift beépítésére új, építésre irányuló közbeszerzési eljárást készít elő, a két részmunkára vonatkozóan két részajánlat tételi lehetőséggel.

Határidő: 2018. december 16.

Felelős: Novák Ferenc polgármester

Operatív felelős: Tóth Enikő projektmenedzser

1. **Tájékoztató temetői problémákról** Előadó: Novák Ferenc polgármester
 /Előterjesztés a jegyzőkönyvhöz mellékelve. /

Horváth Vencel: Ügyrendi javaslata, hogy a napirend későbbi ülésen kerüljön megtárgyalásra. Tudjuk, hogy a temetővel problémák vannak. Javasolja, hogy a következő képviselőtestületi ülésen tárgyalják meg a tervekkel együtt a temető problémáját.

Novák Ferenc: Szavazásra teszi fel azt a javaslatot, a képviselőtestület a temetői problémákról szóló Karos- Park Kft. által készített tájékoztatást tudomásul veszi, egyben felkéri a Karos- Park Kft. ügyvezetőjét, hogy a Karos- Park Kft. fontossági sorrendet felállítva a költségvetés tárgyalásakor terjessze be a szükséges feladatok megoldását.

Képviselőtestület 6 igen szavazattal, ellenszavazat és tartózkodás nélkül a javaslatot elfogadta és az alábbi határozatot hozta:

**Képviselőtestület 321/2018. (XII.13.) számú határozata:**

Zalakaros Város Önkormányzat Képviselőtestülete a temetői problémákról szóló Karos- Park Kft. által készített tájékoztatást tudomásul veszi, egyben felkéri a Karos- Park Kft. ügyvezetőjét, hogy a Karos- Park Kft. fontossági sorrendet felállítva a költségvetés tárgyalásakor terjessze be a szükséges feladatok megoldását.

Határidő: 2019. január 25.

Felelős: Novák Ferenc polgármester

Operatív felelős: Biczó Tamás ügyvezető Karos-Park Kft.

 **27/1. Zalakarosi Rendőrőrs részére eszközátadási javaslat**  Előadó: Novák Ferenc polgármester
 /Előterjesztés a jegyzőkönyvhöz mellékelve. /

Novák Ferenc: Tájékoztatja a képviselőtestületet, hogy a tegnapi nap folyamán érkezett egy kérelem, mely szerint a Zalakaros Közbiztonságáért Közalapítvány képviseletében Horváth József elnök 1 db notebook és monitor eszközfelajánlást tette a zalakarosi helyi rendőrőrs munkájának segítése érdekében. Szavazásra teszi fel az előterjesztés szerinti határozati javaslat elfogadását.

 Képviselőtestület 6 igen szavazattal, ellenszavazat és tartózkodás nélkül a javaslatot elfogadta és az alábbi határozatot hozta:

**Képviselőtestület 322/2018. (XII.13.) számú határozata:**

1./ Zalakaros Város Önkormányzat Képviselőtestülete egyetért a Zalakaros Közbiztonságáért Közalapítvány 1 db. notebook és monitor eszköz felajánlási szándékával.

2./ Zalakaros Város Önkormányzat Képviselőtestülete közreműködik a Zalakaros Közbiztonságáért Közalapítvány és a Zala Megyei Rendőr-főkapitányság átadás-átvételi eljárásaiban és a kapcsolódó nyilatkozatok megtételében.

3./ Zalakaros Város Önkormányzat Képviselőtestülete felhatalmazza a polgármestert a megállapodások aláírására.

Határidő:             2019. január 31.

Felelős:               Novák Ferenc, polgármester

Operatív felelős: Dr. Szentgyörgyvölgyi Eszter jogi referens

Novák Ferenc szünetet rendelt el 16,51 órától 16,58 óráig.

1. **Zalakaros Településrendezési eszközeinek módosítása-testületi jóváhagyás**

Előadó: Novák Ferenc polgármester
 /Előterjesztés a jegyzőkönyvhöz mellékelve. /

Berczeli Emília Eszter főépítész 16,53 órakor megjelent az ülésteremben.

Horváth Vencel: Ismerteti az összevont bizottsági határozatot:

**Gazdasági, Városfejlesztési és Turisztikai Bizottság 242/2018. (XII.06.) számú határozata és a Pénzügyi, Városüzemeltetési, Ügyrendi és Humánpolitikai Bizottság 270/2018. (XII.06.) számú határozata:**

A bizottság javasolja a képviselőtestület számára az előterjesztés szerinti rendeleti és határozati javaslat elfogadását. A bizottság felkéri a hivatalt – miután a 2074. hrsz-ú ingatlanon a tervezett terület-felhasználás és övezet kijelölése már nem része az eljárásnak- hogy a képviselőtestületi ülésig nyújtson be egy mellékletet arról, hogy milyen tömb kialakítása javasolt, milyen végcélt lehet megfogalmazni a tömb kialakításával kapcsolatban.

Berczeli Emília Eszter: Az volt a múlt bizottsági ülésen, hogy a tervezett tömb legyen megjelölve, ez megtörtént.

Novák Ferenc: Szavazásra teszi fel az előterjesztés szerinti rendeleti javaslatot.

Képviselőtestület 6 igen szavazattal, ellenszavazat és tartózkodás nélkül a javaslatot elfogadta és az alábbi rendeletet alkotta:

Zalakaros Város Önkormányzat Képviselőtestülete megalkotja a 21/2018. (XII.14.) önkormányzati rendeletét a helyi építési szabályzatról szóló 19/2015.(IX.11.) önkormányzati rendelet módosításáról

(A rendelet hiteles szövege a jegyzőkönyv melléklete.)

Novák Ferenc: Szavazásra teszi fel az előterjesztés szerinti határozati javaslat elfogadását.

 Képviselőtestület 6 igen szavazattal, ellenszavazat és tartózkodás nélkül a javaslatot elfogadta és az alábbi határozatot hozta:

**Képviselőtestület 323/2018. (XII.13.) számú határozata:**

Zalakaros Város Önkormányzat Képviselő-testülete a város településszerkezeti tervének elfogadásáról az alábbiak szerint dönt:

1.) a Képviselőtestület a 12/2018. (II.08.) számú határozatát hatályon kívül helyezi.

2.) E határozat 1. mellékletét képező településszerkezeti terv leírásának módosítása elfogadásra kerül.

3.) E határozat 2., 3. és 4. mellékletét képező 2017 dátummal ellátott módosított településszerkezeti terv a mellékletekben jelölt tervezési területek határán belül elfogadásra kerül.

Határidő: azonnal

Felelős: Novák Ferenc polgármester

Operatív felelős: Berczeli Emília főépítész

Novák Ferenc: Szavazásra teszi fel azt a javaslatot, hogy a képviselőtestület az előterjesztés mellékletét képező tömbvázlat alapján a 2069-2080 hrsz-ú ingatlanokat egy tömbként kezelve kezdeményezi annak rendezés alá vonását, úgy, hogy a tömb Kb-ü (különleges beépítésre nem szánt üdülőterület) övezetté nyilvánítását kezdeményezi a rendezési terv következő módosítása során.

 Képviselőtestület 6 igen szavazattal, ellenszavazat és tartózkodás nélkül a javaslatot elfogadta és az alábbi határozatot hozta:

**Képviselőtestület 324/2018. (XII.13.) számú határozata:**

Zalakaros Város Önkormányzat Képviselőtestülete az előterjesztés mellékletét képező tömbvázlat alapján a 2069-2080 hrsz-ú ingatlanokat egy tömbként kezelve kezdeményezi annak rendezés alá vonását, úgy, hogy a tömb Kb-ü (különleges beépítésre nem szánt üdülőterület) övezetté nyilvánítását kezdeményezi a rendezési terv következő módosítása során.

Határidő: 2019. február 28.

Felelős: Novák Ferenc polgármester

Operatív felelős: Berczeli Emília főépítész

Berczeli Emília Eszter 17,08 órakor távozott az ülésteremből.

Magyar Mária, Cziráki László és Dr. Csetneki Gábor 17,09 órakor távozott az ülésteremből.

Novák Ferenc: Mivel a nyílt ülésen több napirend nem volt, megköszönte a részvételt és a nyílt ülést 17,09 órakor bezárta és bejelenti, hogy a képviselőtestület 17,10 órától zárt ülés keretében folytatja tovább munkáját.

Kmft.

 Novák Ferenc Szabóné dr. Csányi Marianna

 Polgármester Jegyző

 Kötő Attila Magyar Mária

 Jkv. hitelesítő Jkv. hitelesítő